### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 13. december 2022.

**Beslutningsforslag fra EL**

[adresse] beslutter genåbning af det eksisterende stoppested for [adresse] ved Den Permanente Badeanstalt, Risskov, herunder at der foretages beregning af de økonomiske omkostninger ved signalanlæg m.v., herunder også at der foretages skøn over en åbnings virkning for køretider m.v. ved de forventelige spidsbelastningstidspunkter, og at der foretages skøn over billetindtægter, som en af- og påstigningsmulighed vil generere.

Motivering:

Den Permanente Badeanstalt er et højt værdsat udflugtsmål for århusianerne. Det medfører betydelig biltrafikbelastning og parkeringsbelastning af den smalle skovvej, Salonvejen – en belastning, som vil kunne mindskes ved genåbning af stoppestedet. Ved underskriftindsamling i 2018 blev der på en måned indsamlet 1841 underskrifter på ønsket. Ønsket om en genåbning støttedes også af Vinterbadeklubben Jomsborg, med 9.500 medlemmer. Ved underskrift-indsamlingen blev det bl.a. tilkendegivet fra daginstitutioner syd og nord for centrum, at en af- og påstigningsmulighed ville være meget ønskeligt for at kunne gøre udflugter med institutionernes børn.

Alvin Thorsen

Byrådsmedlem (EL)

**INDSTILLING FRA MAGISTRATSAFDELINGEN FOR TEKNIK OG MILJØ**

**Svar på forslag fra EL om genåbning af stoppested for [adresse] ved Den Permanente**

Vurdering af beslutningsforslag fremsat af Enhedslisten og behandlet på byrådsmødet 22. juni 2021.

### Resumé

På byrådsmødet den 22. juni 2021 behandlede byrådet forslag fra Enhedslisten om genåbning af stoppestedet ved Den Permanente Badeanstalt. Forslaget blev fremsendt til Teknik og Miljø med henblik på udarbejdelse af en indstilling til byrådet.

Teknik og Miljø vurderer, at forslaget på nuværende tidspunkt vil indebære væsentlige ulemper for driften af [adresse], samt at den gevinst, der vil være for brugerne af et nyt stop, er usikker og næppe kan opveje ulemperne for de gennemkørende passagerer. Teknik og Miljøs anbefaling til byrådet er derfor, at forslaget fra Enhedslisten afvises i den aktuelle situation.

### Indstilling

Det indstilles:

At 1)     byrådet for nu afviser Enhedslistens forslag om genåbning af stop for [adresse] ved Den Permanente Badeanstalt.

At 2)     det i forbindelse med arbejdet med ”Visionsplan for byrum og forbindelser, [adresse]” kan belyses, om der på sigt kan etableres et nyt stop på strækningen mellem [adresse] og [adresse].

### Sagens forløb

22-06-2021 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 22. juni 2021 om magistratsbehandling af forslaget.

 Sagen bedes tilbagesendt byrådet via Magistraten.
 08-11-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 09-12-2021 Borgmesterens Afdeling påtegning
Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Borgmesterens Afdeling har herudover ingen bemærkninger til indstillingen.
 13-12-2021 Magistraten
Fremsendes til [adresse] med bemærkning, at Magistraten i mødet den 13. december 2021 anbefaler, at byrådet tiltræder Magistratsafdelingen for Teknik og Miljøs indstilling af 8. november 2021.
 19-01-2022 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 19. januar 2022 har vedtaget Magistratens foranstående indstilling af 13. december 2022.